lflage/wiki-talks huggingface dataset:
Sgwrs Nodyn:Non-free logo

message: Oes disgwyl i ni gopïo nodiadau'r hen Anglopedia annwyl yn llythrennol, gan gynnwys cael dolenni at bynciau astrus - ac ymylol iawn - fel Cyfraith hawlfraint yr Unol Daleithiau? Dwi wedi cael golwg ar ambell un o'r nodiadau eraill trwy'r dolenni rhyngwici ac mae'r wicipediau eraill (i gyd?) yn dilyn trwydd anniybynnol gan osgoi cymhlethder y nodyn Saesneg a'i ddolenni. Gweler nodyn y Wicipedia Almaeneg, er enghraifft. Mae'n siwr fod hyn yn wir am y nodiadau eraill sy'n ymwneud â chynnwys di-rydd ayyb hefyd. Rhaid i ni fod yn ymarferol, yn fy marn i, gan fod gennym ni ddigon o waith i'w wneud yn barod. Anatiomaros 23:01, 30 Medi 2010 (UTC)
replies: text: Yn fy marn i, oes. Wicipedia yn Gymraeg yw e - dyna'r unig wahaniaeth. Gan fod y cedwir yr holl wybodaeth o bob un Wici yn yr Unol Daleithiau, mae'n addas i gynnwys y polisïau priodol, ond rwy'n cytuno efallai bod ffordd wahanol i'w wneud. Does dim rhaid gwneud y gwaith ar y funud hon, ch'mod :) -- Xxglennxx (sgw. • cyf.) 00:21, 2 Hydref 2010 (UTC)
replies: text: :Glenn, rwyt ti'n deud "Wicipedia yn Gymraeg yw e - dyna'r unig wahaniaeth". Sut felly mai esbonio'r ffaith fod gan bob un o'r wicipediau eraill, yn cynnwys Ffrangeg ac Almaeneg, eu fersiwn eu hunain o'r nodyn, llawer symlach - ac eglurach efallai - na'r nodyn Saesneg? "Wicipediau mewn ieithoedd eraill ydynt - ond nid dyna'r unig wahaniaeth". Pam fod disgwyl i ni, a neb arall, dilyn i'r llythyren yr hyn sy'n cael ei wneud ar 'en'? Does dim modd i ni efelychu'r Wici Saesneg yn fanwl fel hyn - a dwi'n sôn am y nodiadau eraill hefyd, nid hyn yn unig - ac felly mae'n rhaid i ni ystyried eu symleiddio nhw, tra'n sicrhau fod y wybodaeth sylfaenol yn aros, wrth gwrs. Anatiomaros 20:00, 2 Hydref 2010 (UTC)
replies: text: ::Oherwydd bod ganddynt y bobl "gywir" sy'n deall yn union beth mae "non-free logo" (ac ati) yn golygu, gan gynnwys yr ochrau cyfreithiol siŵr o fod. Dwi'n cytuno bod dim rhaid inni ddilyn en gwaith-wrth-air, ond gan eu bod nhw'n gwybod yr hyn sydd angen i'w wneud, mai creu polisïau ein hunain, tebyg gan gynnwys polisïau en/Americanaidd yw'r ffordd ymlaen yn fy marn i. -- Xxglennxx (sgw. • cyf.) 20:32, 2 Hydref 2010 (UTC)
thread_title: Dolenni coch
Sgwrs Delwedd:Gerallt Gymro 00dg.JPG

message: O le ddaeth y ddelwedd hon, Anat? Pe daeth o chi'ch hunan, rhowch Nodyn:Self a Nodyn:Gwybodaeth. -- Xxglennxx (sgw. • cyf.) 00:50, 2 Hydref 2010 (UTC)
thread_title:  Oes ffynhonnell?
Sgwrs:Cwpan Celtaidd

message: Yna amlwg mae Cwpan Gwlad yn anghywir, ond alla i ddim gweld cyfeirad yn y wasg Gymraeg ato heblau am Cwpan Celtaidd yma ac yma, ond mae'r ddau yn deilio o 2008 - falle mai mond yn ddiweddar y cytunwyd ar enw newydd. Os hynnuCwpan y Cenhedloedd neu Cwpan Cenhedloedd fyddai orau am rwan?--Ben Bore 20:23, 4 Hydref 2010 (UTC)
replies: text: Mae unrhyw beth yn well na 'Cwpan Gwlad' ("A Country's Cup"!). Dwi am symud hyn i 'Cwpan Celtaidd' am rwan hyd nes y cawn enw Cymraeg swyddogol o rywle. (Sut mai Gogledd Iwerddon yn cyfrif fel gwlad dwi ddim yn gwybod...). Anatiomaros 21:21, 5 Hydref 2010 (UTC)
thread_title: Enw
Sgwrs Nodyn:Dim-troednodiadau

message: A oes modd edrych ar eiriad y nodyn hwn? Dw i ddim yn deall beth yw ystyr mae angen dyfyniadau mewn llinell arni... Onid cyfeiriadau yw rhain? Os taw cyfeiriadau ydynt, mae'n gwrthddweud dechrau'r frawddeg... Pwyll 18:47, 6 Hydref 2010 (UTC)
replies: text: Yn ôl y nodyn Saesneg, inline citations a olygir. Beth am gael 'cyfeiriadau unigol'? Buasai'n gwneud mwy o synnwyr gyda "rhestr o ffynonellau" yn y rhan gyntaf yn lle "...cyfeiriadau". Anatiomaros 21:20, 6 Hydref 2010 (UTC)
replies: text: :"Mewn llinell" yw awgrymiad Cysgeir. Mae'r dyfyniadau (citations) sy'n dod ar ôl honiad yn wahanol i'r cyfeiriadau. Ond wi'n meddwl y dylai fynd fel hyn: dylai'r nodyn  ddod o dan == Ffynonellau ==, ac wedyn rhestr o'r deunydd darllen a gyfeiriwyd atynt o dan == Cyfeiriadau ==. Efallai fy mod yn anghywir.... -- Xxglennxx (sgw. • cyf.) 21:48, 6 Hydref 2010 (UTC)
replies: text: ::Wel, mae'n hollti blew efallai, ond prif ystyr 'dyfyniad' ydy "testun a ddyfynir", h.y. "quotation". 'Cyfeiriad' = "reference"/"citation". Ffynhonnell = "source" (h.y. yr hyn y cyfeirir ato yn y 'cyfeiriad' neu a ddefnyddir fel ffynhonell am yr erthygl yn gyffredinol). Anatiomaros 21:57, 6 Hydref 2010 (UTC)
Sgwrs:Brymbo

message: Dywedir ceir Brymbo arall "ger Eglwys-bach, Sir Ddinbych". Ble mae "Eglwys-bach, Sir Ddinbych"? Ai "Eglwys-bach, yn yr hen Sir Ddinbych" - h.y. Eglwysbach, Sir Conwy - a olygir? Dwi'n methu cael hyd i unrhyw "Eglwys[-]bach" yn Sir Ddinbych. Anatiomaros 21:35, 6 Hydref 2010 (UTC)
replies: text: Ia, llond dwrn o dai ar gwr Eglwysbach yn Nyffryn Conwy yw'r Brymbo hwn, mae'n siwr gen i. Wedi newid y testun. Cywiriwch fi os dwi'n camgymeryd. Anatiomaros 21:45, 6 Hydref 2010 (UTC)
replies: text: :Dwn i ddim! Dyfynnu o'r Dictionary of Place-names of Wales wnes i; tudalen 51: "(as in brymbo near Eglwys-bach, Denb and Cwm Baw near Llanllugan, Mont)" Paid saethu'r negesydd!  Llywelyn2000 21:48, 6 Hydref 2010 (UTC)
replies: text: ::Baswn i ddim yn mynnu dy saethu ar unrhyw gyfri, gyfaill! Mae'r bai i gyd ar awduron ein cyfeirlyfrau sy'n mynnu defnyddio'r cyn-siroedd "hanesyddol" bondigrybwyll yn lle'r rhai sy'n bod heddiw. Anatiomaros 21:51, 6 Hydref 2010 (UTC)
thread_title: Eglwys-bach?
Sgwrs:Eglwys-bach

message: Eglwys-bach medd y Dict. of the Place-names of Wales; Gomer; 2007. Bach ar ôl y pendefig Bach ap Carwed yn hytrrach na'r ansoddair (a fyddai'n golygu treiglo i Eglwys-fach). Llywelyn2000 21:55, 6 Hydref 2010 (UTC)
replies: text: Ia, dwi'n gyfarwydd â'r ffurf safonol ar yr enw lle hwn, ond yn fy mhrofiad i does neb bron yn ei defnyddio heblaw am ambell gyfrol academaidd. 'Run fath yn achos 'Penmaen-mawr' ayyb - hollol gywir yn ieithyddol ond byth yn cael ei defnyddio yn lleol na gan y cyngor sir ac ati.

text: A does gen i ddim syniad o gwbl pwy oedd Bach ap Carwed. Enw a geir yn yr achrestrau yn unig baswn i'n meddwl! Anatiomaros 22:08, 6 Hydref 2010 (UTC)
thread_title: Untitled
Sgwrs:Eglwyswrw

message: Diolch am hyn, Llywelyn. Dwi'n meddwl basa'n well deud rhwybeth fel "Cleserouw oedd y ffurf (Seisnigiad) a gofnodwyd nôl yn 1292, h.y. eclesserouw, Eglwys Erouw." Mae'r geiriad "Cleserouw oedd y ffurf wreiddiol nôl yn 1292, h.y. eclesserouw, Eglwys Erouw" yn awgrymu mai fel hynny y sillafwyd yr enw gan y Cymry eu hunain, ond dogfennau estroniaith Seisnig (iaith Ffrangeg Normanaidd, Lladin neu Saesneg) yw'r ffynonellau cynnar hyn. Mae'n gamarweiniol felly. Mewn dogfennau fel y Merionethshire Lay Subsidy Rolls er engrhaifft cofnodir enwau personol Cymraeg anhygoel sy'n swnio fel bodau o'r blaned Mawrth (drapia - methu cael hyd iddo ar hyn o bryd!) ond y cwbl mae hynny'n profi ydy mai fel yna y ceisiodd rhyw glercyn di-Gymraeg gofnodi enwau Cymraeg. Anatiomaros 22:32, 6 Hydref 2010 (UTC)
ON Maddeua i mi am "saethu'r negesydd" eto! Anatteyemaurose of Koneweye Shire 23:16, 6 Hydref 2010 (UTC)
thread_title: Geirdarddiad (sylw cyffredinol)
Sgwrs:Cylch Cerrig Bryn Ceri

message: Dwi'n cynnig symud hyn i 'Cylch cerrig Bryn Ceri'. Does gen i ddim map o'r ardal a'r enw Saesneg a geir yn llyfr Helen Burnham (gw. yr erthygl), ond mae'n well na Kerry Hill 'tydi? Anatiomaros 17:40, 8 Hydref 2010 (UTC)
Gyda llaw, ceir nifer o luniau o Fryn(iau) Ceri ar Gomin ond dim un o'r heneb hon - siomedig! Anatiomaros 17:44, 8 Hydref 2010 (UTC)
Awe! Y tristwch ydy fod yr holl wybodaeth wedi dod o fas-data swyddogol CADW (sydd wedi'i ryddhau i'r cyhoedd (gweler y ffynhonnell) - ynghyd a'r cangymeriadau hyn! Dwi'n eu cyfieithu wrth fynd ymlaen, ond mae llawer yn dianc drwy fy mysedd e.e. ceffig yn lle cerrig! Chwip din iawn i CADW. Un pwynt arall; mae'r wybodaeth hon yn rhan o SAM. Felly, os dyma eu diffiniad nhw  o deitlau neu label  swyddogol rhaid i ni ei dderbyn. Os ydyn nhw'n diffinio un o'r safleoedd fel "cylch cerrig" yna, dw i'n meddwl fod yn rhaid i ni dderbyn hynny'n ddiddadl - er nad oes llawer o gerrig yno, neu nad yw'r cylch yn gylch! Dyma ydy'r safon eithaf (ysywaeth!) yn y maes hwn a fiw i ni ail-sgwennu'r llawlyfrau (ar wahan i gangymeriadau ganddynt). Llywelyn2000 19:11, 8 Hydref 2010 (UTC)
replies: text: Ia, mae'n nodweddiadol o waith Cadw, dwi'n meddwl - yn amlwg dydy cadwriaeth yr iaith Gymraeg ddim yn uchel ar eu rhestr o flaenoriaethau!

text: At ba safle wyt ti'n cyfeirio, gyda llaw? Methu deall. Cerrig Arthur efallai? Anatiomaros 19:34, 8 Hydref 2010 (UTC)

text: ON Beth am symud hyn felly? Iawn gen ti? Anatiomaros 19:34, 8 Hydref 2010 (UTC)

text: OON Oes gen ti farn am hyn? Anatiomaros 19:53, 8 Hydref 2010 (UTC)
replies: text: :Son yn gyffredinol, gyfaill, jest rhag ofn i rywun newid y teitl swyddogol. Am Gylch cerrig Cefn Maen Amor fe ddywedaist neithiwr: Fe'i nodir fel carnedd yn hytrach na chylch cerrig ar y map OS, a byddai salach dyn wedi newid yr enw i Carnedd Cefn Maen Amor yn hytrach na diffiniad swyddogol CADW.
replies: text: ::Iawn, dwi'n deall rwan. 'Mond nodi'r ffaith wrth fynd heibio oeddwn i - ni ellir dibynnu ar yr OS bob tro chwaith, fel y gwyddom yn achos enwau 'Symru', ysywaeth. Anatiomaros 21:30, 8 Hydref 2010 (UTC)

text: : Atebais Sgwrs:Cerrig Caerau ar y dudalen honno; ti bia'r dewis. Chwaneg ar dy dudalen di mewn chwinc.

text: :Cadwraeth iaith! Mi chwerddais LOL! Cytuno'n llwyr. Llywelyn2000 20:22, 8 Hydref 2010 (UTC)
replies: text: ::Hollol! Wna i symud hyn i 'cylch cerrig Bryn Ceri' felly. Anatiomaros 21:30, 8 Hydref 2010 (UTC)
thread_title: Yr enw Saesneg
Sgwrs:Cerrig Caerau

message: Mae hwn a chylch Lled Croen-yr-ych yn gorwedd o fewn rhyw ganllath i'w gilydd. Dwi'n methu cael hyd i lawer mwy na disgrifiadau digon moel o'r ddau gylch a'r awgrym ydyw eu bod yn perthyn i'w gilydd. A fyddai'n syniad cyfuno'r ddwy erthygl felly? Anatiomaros 19:05, 8 Hydref 2010 (UTC)
replies: text: Gwych. Naill ai hynny neu eu gadael  ar wahan i'w gwneud hi'n haws i eraill uwchlwytho llyn / manylion i'r cylch cywir. Ti bia'r dewis. Does dim mewn marmor - dyna ogoniant rhen Wici! Llywelyn2000 20:14, 8 Hydref 2010 (UTC)
thread_title: Dau gylch
Sgwrs:Cylch Cerrig Lled Croen-yr-Ych

message: Mae hwn a chylch Cerrig Caerau yn gorwedd o fewn rhyw ganllath i'w gilydd. Dwi'n methu cael hyd i lawer mwy na disgrifiadau digon moel o'r ddau gylch a'r awgrym ydyw eu bod yn perthyn i'w gilydd. A fyddai'n syniad cyfuno'r ddwy erthygl felly? Anatiomaros 19:06, 8 Hydref 2010 (UTC)
thread_title: Dau gylch
Sgwrs:Carnedd gylchog

message: Digon o amser i ystyried eto, ond newidiais enw'r categori arfaethedig. Ceir Y Carneddau, er enghraifft, er nad oes gategori eto. Be ti'n feddwl? Eglurach, efallai? Wedyn cawn 'Carneddau cylchog Cymru' fel is-gategori yn nes ymlaen, wrth i erthyglau ymddangos, efallai? H.y. os oes angen creu categoriau manwl. Nodi hyn wrth fynd heibio - rhywbeth arall ar y rhestr o bethau i'w wneud...! Anatiomaros 21:53, 8 Hydref 2010 (UTC)
replies: text: Gret. Bum yn ystyried 'carneddi' - er mwyn gwahaniaethu rhwng Y Carneddau (mynyddoedd Eryri) a'r carneddi/au Celtaidd hyn. Mae'r ddau yng Ngeiriadur Bruce.  Llywelyn2000 22:22, 8 Hydref 2010 (UTC)
replies: text: :Diolch. Ia, gwn am yr amrywiad 'carneddi' (enw lle hefyd, ger Pesda). Newydd weld y rhestr. Gwych a defnyddiol dros ben. Ond mae rhai o'r carneddau a nodir yn amlygu'r broblem a grybwyllwyd eisoes. Dyna "Carnedd gylchog I'r Go-Or o Llyn y Wrach" er enghraifft. Pwll hwyaid o lyn ydy Llyn y Wrach ac mi wn am y garnedd hon, gerllaw. Does fawr dim byd yno i'w weld o gwbl, mond tomen isel yn y grug. Dim adroddiadau cloddio archaeolegol hyd y gwn i; dim byd ond ei lleoliad ac fel eitem ar restrau fel hyn. Anatiomaros 22:34, 8 Hydref 2010 (UTC)
thread_title:  Categori 

message: Dwi'n sylwi fod sawl un o'r carneddau hyn yn gorwedd ar yr un safle neu o leiaf mae nhw'n cael eu rhestru dan yr un enw (e.e. Bryn-Poeth-Uchaf / Bryn-poeth Uchaf [sic gan Cadw!!!]). Un o nodweddion y carneddau hyn ydy eu bod yn ffurfio grwpiau; mae'n beth cyffredin i gael dwy gyda'i gilydd a gwn am enghreifftiau o bedair neu bump o fewn hanner milltir i'w gilydd ar yr un gefnen neu lethr. Yn amlwg mae Cadw yn rhestru pob heneb unigol, fel sy'n iawn, ond gan fod cyn lleied i'w ddweud am y rhan fwya ohonyn nhw dwi ddim yn gweld unrhyw bwynt mewn cael erthyglau unigol am ddwy garnedd ar un safle. Hefyd, fel y gwyddom, mae Rhai-O-Enwau-Cymraeg-Cadw yn chwerthinllyd! Anatiomaros 17:37, 15 Hydref 2010 (UTC)
thread_title:  Enwau a ballu 

message: Table reformatted with streetmap link, coords & geogroup link. Please correct my attempt at Welsh column heading. RobinLeicester 23:01, 18 Chwefror 2012 (UTC) en:user_talk:RobinLeicester
replies: text: Absolutely perfect! Diolch Robin! Llywelyn2000 04:57, 19 Chwefror 2012 (UTC)
thread_title:  Coords & geogroup
Sgwrs Nodyn:OS coord

message: Sut ar wyneb y ddaear ydy rhywun yn fod i ddeall a defnyddio hyn? Pam nad ydy o'n dangos rhywbeth i'w gopio - ac enghraifft hefyd - er mwyn medru ei defnyddio mewn erthygl. Hefyd, pam fod dolen i dudalen ein hymwelydd diweddar? Anatiomaros 22:22, 8 Hydref 2010 (UTC)
replies: text: Diweddarwyd gennyf yn ddiweddar :) -- Xxglennxx (sgw. • cyf.) 23:05, 8 Hydref 2010 (UTC)
replies: text: :Diolch yn fawr Glenn. Doeddwn i ddim yn "gweiddi" ar neb yn arbennig, cofia - mond yn rhy hoff o gofynodau ac ebychnodau (!?!?!) :-) Anatiomaros 23:13, 8 Hydref 2010 (UTC)
replies: text: ::Croeso :) Mae'n arfer dda i bawb gyfieithu a chynnwys y cyfarwyddiadau wrth iddynt greu nodiadau, ond dyw rhai ddim.... -- Xxglennxx (sgw. • cyf.) 14:21, 9 Hydref 2010 (UTC)
thread_title: ???
Sgwrs:Cylch Cerrig Mynydd Llwyd

message: Oes enw Cymraeg? Bryn Llwyd? Cywilydd ar CADW am beidio parchu'r Gymraeg. Anatiomaros 23:30, 8 Hydref 2010 (UTC)
replies: text: Bore da. Mynydd Llwyd, yn ol Gwefan Coflein. Dw i wedi ei newid.
replies: text: :Diolch, Llywelyn. Bryn neu Fynydd, mae unrhyw beth yn well na "Grey Hill"! (re: diffyg parch CADW at y Gymraeg gw. fy Sgwrs!). Anatiomaros 22:01, 9 Hydref 2010 (UTC)
thread_title: Enw
Sgwrs:Seiri Rhyddion

message: Dylai'r teitl god yn "Saer Rhyddiaeth" neu "Saer-ryddiaeth" rwy'n credu. Ar hyn o bryd, mae'n dweud, "Freemasons" fel yn cyfeirio at y bobl, ac nid yr ymarfer o'r grefydd. Trafodwch. -- Xxglennxx (sgw. • cyf.) 15:16, 9 Hydref 2010 (UTC)
replies: text: Saer Rhydd, Glenn, neu Ffedogwr 'da ni'n ei ddeud yn yr ardal hon! Llywelyn2000 07:24, 10 Hydref 2010 (UTC)
replies: text: : Yn ôl Geiriadur yr Academi, y gair Cymraeg am Freemason ydy Saer Rhydd (lluosog: Seiri Rhyddion) a'r enw Cymraeg am Freemasonry' ydy y Seiri Rhyddion,  Seryddiaeth Rydd neu Masiwnaeth Rydd. Yn bersonol, dw i'n meddwl y dylid symud y dudalen i "Y Seiri Rhyddion" am ei fod yn gyfeiriad mwy penodol at y mudiad yn hytrach nag at unigolion sy'n aelod o'r mudiad hwnnw. Mae "seryddiaeth rydd" yn swnio'n rhy astrolegol yn fy marn i, tra bod "Saer rhyddiaith" neu "saer-ryddiaeth" yn gwneud i mi feddwl am lenyddiaeth, yn hytrach na "rhydd-id". Pwyll 08:20, 10 Hydref 2010 (UTC)
replies: text: ::Dwi ddim yn gwrth-ddweud nad "Seiri Rhyddion" yw "Freemasons" fel y bobl, ond dyw Wicipedia ddim yn cyfeirio at bobl, neu fydd enw'r erthygl Paganiaeth yn Paganiaid. Mae angen cyfeirio at y "grefydd" ac nid ei dilynwr (dwi ddim isio dadl os mai crefydd yw Seryddiaeth Rydd ;D). Dyna reol Wici, ac nid ydym yn gallu newid y peth. Os edrychem ni ar en, mae'n dweud ar y top, "Freemasons" redirects here" gan ei fod yn cyfeirio at y bobl, ac nid y mudiad. Gan fod dim gwir enw Cymraeg ar y peth, mae hawl inni fathu term sy'n cyfleu "Freemasonry." Yn methu hwnnw, wi o blaid "y Seiri Rhyddion," ond wedyn sut allwn ni greu'r paragraff agoriadol? "Cymdeithas brawdol a ddechreuwyd rhwng y 16eg a 17eg canrifoedd yw "Freemasonry."" Nid ydym yn gallu defnyddio "y Seiri Rhyddion" (neu saer/seiri rhydd) fan hyn, oherwydd nad yw'n cyfeirio at y frawdoliaeth. -- Xxglennxx (sgw. • cyf.) 13:02, 10 Hydref 2010 (UTC)
thread_title:  Enw'r erthygl
Sgwrs:Beddrod siambr Sling

message: Mae Sling yn bentre bach ger Bethesda, rhwng Mynydd Llandygái a Thregarth. Be wnawn ni efo enw'r heneb felly? Yn amlwg, nid 'Sling' ydy ei henw. Anatiomaros 23:25, 12 Hydref 2010 (UTC)
replies: text: Wedi'i newid i beddrod siambr Sling. Llywelyn2000 07:29, 13 Hydref 2010 (UTC)
thread_title: Sling
Sgwrs:Caer Euni

message: Mae Caer Euni yn fryngaer eitha pwysig. Mae'r ddwy garnedd sydd gerllaw yn gorwedd yn agos iawn i'r gaer ei hun. Fyddai hyn yn well fel is-adran o'r erthygl am y gaer (heb ei chreu eto) felly? Hyd y gwelaf i does dim llawer iawn i'w ddweud am y ddwy garnedd fel y cyfryw a dydy'r teitl 'Caer Euni (carnedd ymylfaen)' ddim yn gwneud synnwyr achos nid 'Caer Euni' yw enw'r carneddau. Mae'n hwyr heno, ond dwi'n ystyried symud hyn i Caer Euni fory a sgwennu am y gaer gyda'r testun hyn yn adran ar ôl disgrifio'r gaer. Ydy hynny'n swnio'n rhesymol? Yn sicr mae angen yr erthygl am y gaer hon, beth bynnag (ond nid dan yr enw 'Caer Euni (caer)', gobeithio...). Anatiomaros 23:46, 13 Hydref 2010 (UTC)
thread_title: Caer Euni
Sgwrs:Gorsedd Brân

message: Oni bai fod heneb arall o'r un enw roedd yn gwneud mwy o synnwyr dan y teitl Gorsedd Brân, sef enw traddodiadol yr heneb, mae'n debyg. Mae'n cael ei nodi ar y map OS ond dydy o ddim yn glir a ydy'r enw yn cyfeirio at y bryn neu'r henebion (dangosir dwy garnedd (tumuli) o fewn tafliad carreg i'w gilydd ger yr enw 'Gorsedd Brân' ac un arall hanner milltir i'r de, ar yr un gefnen o dir). Anatiomaros 17:08, 15 Hydref 2010 (UTC)
Yn ôl Frank Price Jones yn Crwydro Gorllewin Dinbych, Gorsedd Brân yw enw'r bryn. Dwi wedi symud hyn i 'Gorsedd Brân'. Mae'r cyfeirnod yn cyfeirio at un o'r carneddau yn unig - ceir un arall reit wrth ei hymyl ac un arall hanner milltir i'r de, i gyd ar gefn y bryn. Roedd yn gwneud synnwyr felly i'w cael nhw gyda'i gilydd. Anatiomaros 22:47, 16 Hydref 2010 (UTC)
replies: text: Cytuno. Neu - er mwyn gwahaiaethu gydag enw'r bryn: "Henebion Gorsedd Bran". Llywelyn2000 23:12, 16 Hydref 2010 (UTC)

text: Diolch. A deud y gwir does dim byd llawer i'w ddeud am y bryn ei hun, hyd y gwn i. Does dim llawer o bwynt mewn cael erthygl dwy linell am y bryn ac eginyn arall am yr henebion felly. Anatiomaros 23:31, 16 Hydref 2010 (UTC)
thread_title: Pam symud hyn?
Sgwrs:Maen Llia (carnedd)

message: Oeddet ti'n gwybod fod Maen Llia yn faen hir reit adnabyddus? Mae'r teitl 'Maen Llia (carnedd)' yn swnio'n rhyfedd felly achos dydy Maen Llia ddim yn garnedd. Be wnawn ni felly? Anatiomaros 23:00, 16 Hydref 2010 (UTC)
thread_title: Maen Llia
Sgwrs:Llyn Eiddew Bach

message: Mae'r erthygl yma yn disgrifio 'henebion Llyn Eiddew Bach' ond ceir erthygl arall 'Llyn Eiddew Bach (carnedd ymylfaen) hefyd. Yn ogystal, llyn ydy Llyn Eiddew Bach (un bychan iawn - gweler Llyn Eiddew Mawr), wrth reswm. Anatiomaros 23:09, 16 Hydref 2010 (UTC)
thread_title: Dwi wedi drysu!
Sgwrs:Sefydliad Masnach y Byd

message: Ceir tri dewis:
#Cyfundrefn Masnach y Byd
#Cyfundrefn Fasnach y Byd
#Sefydliad Masnach y Byd.
Ceir enghreifftiau o'r tri ohonyn nhw ar y we. Mater o semantics ydy'r dewis rhwng y ddau cyntaf. Dwi ddim wedi ailgyfeirio Sefydliad Masnach y Byd eto. Hoffwn glywed eich barn yn gyntaf cyn symud/ailgyfeirio. Anatiomaros 22:27, 21 Hydref 2010 (UTC)
replies: text: Wedi symud i Sefydliad Masnach y Byd: dyna'r enw sydd gan Golwg360 a Llywodraeth Cymru. —Adam (sgwrs • cyfraniadau) 16:24, 28 Hydref 2017 (UTC)
thread_title: Yr enw yn Gymraeg
Sgwrs:Rhestr o gestyll mwnt a beili Cymru

message: Bendigedig! Diolch Anât am dy ofal trylwyr, arferol yn cywiro / golygu'r enwau. Llywelyn2000 16:04, 22 Hydref 2010 (UTC)
replies: text: Dim problem! Cwestiwn bach: Ai dyma'r cyfan sy gan Cadw? Dim ond un sy ganddyn nhw yng Ngheredigion, er enghraifft, ond cofnodir safleoedd dros ugain ohonynt yn Cestyll Ceredigon gan Afan ab Alun. Mae 'na ambell un amlwg ar goll hefyd, e.e. Tomen y Mur, Tomen y Bala. Rhyfedd iawn. Anatiomaros 16:07, 22 Hydref 2010 (UTC)
replies: text: :Pa hwyl? Nage. Mae ganddyn nhw o leia 130 'motte' - heb y beili! Fe ddaw'r rheiny cyn hir, os ydy hynny'n iawn. Llywelyn2000 16:17, 22 Hydref 2010 (UTC)
replies: text: ::Diolch, dwi'n deall rwan. Tueddu i lwmpio nhw i gyd gyda'i gilydd dwi, ond mae Cadw yn fanwl gywir yn eu dosbarthiad, wrth gwrs. Falla bod gan rai o'r rhain enwau Cymraeg go iawn hefyd, ond mi gymrith amser i chwilio. Mae pethau'n siapio! Anatiomaros 16:30, 22 Hydref 2010 (UTC)

text: :Mater bach ydyw i mi ychwanegu Cyferusynnau x ac y, yn ogystal a chyfeiriad OS. Beth ydech chi'n ei feddwl? Os oes eu hangen, yna ym mha fformat mae eu rhoi / cyhoeddi? Llywelyn2000 16:32, 22 Hydref 2010 (UTC)
Cymer olwg ar: Mwnt a Beili Trecastell plis. Os y bydd cangym yn hwnnw, yna mi fydd yn cael ei luosi yn y gweddill. Duw a'n gwaredo! Llywelyn2000 16:36, 22 Hydref 2010 (UTC)

text: Wedi cywirio'r categoriau a chreu un newydd: :Categori:Cestyll mwnt a beili Cymru. Methu gweld unrhyw beth amlwg o'i le efo'r testun ei hun. Anatiomaros 16:45, 22 Hydref 2010 (UTC)

message: Cyn i ti gychwyn, Llywelyn, sbia ar Sgwrs:Castell Du Llandeilo. Diolch. Anatiomaros 21:52, 23 Hydref 2010 (UTC)
thread_title:  Yr adran newydd
Sgwrs:Tomen Lawddog

message: Wyt ti'n siwr am y treiglad (Llawddog)? Anatiomaros 19:56, 22 Hydref 2010 (UTC)
replies: text: Mae 'tomen' yn gallu bod yn wrywaidd gyda'r ystyr "tip," neu'n fenywaidd gyda'r ystyron "dump, mound." Mae'n dibynnu ar y cyd-destun yma. P'un, felly? Beth yw ystyr L/Lawddog hefyd? -- Xxglennxx (sgw. • cyf.) 23:11, 22 Hydref 2010 (UTC)
replies: text: :Ia, mi wn, diolch. Enw personol Cymraeg Canol/Cynnar yw Llawddog. Ceir sant o'r enw (cf. Llanllawddog). Anatiomaros 23:37, 22 Hydref 2010 (UTC)
replies: text: ::Felly, fy awgrym i ydy, "Tomen Llawddog." -- Xxglennxx (sgw. • cyf.) 00:02, 23 Hydref 2010 (UTC)
thread_title: Lawddog
Sgwrs:Castell mwnt a beili

message: Rwy'n gosod y delweddi yma nes bod mwy o destun gyda'r erthygl.
*[[Delwedd:TomenyMur1.jpg|bawd|250px|[[Tomen y Mur]] ger [[Trawsfynydd]]]]
*[[Delwedd:Tapisserie_motte_maquette.jpg|250px|bawd|Model o gastell mwnt a beili]]
*[[Delwedd:Motte_Biggar.jpg|250px|bawd|Castell mwnt a beili cynnar ger Biggar, Lloegr]]
*[[Delwedd:Castell y Rhodwydd.gif|250px|bawd|[[Tomen y Rhodwydd]], Sir Ddinbych: y mwyaf yng Nghymru.]]
thread_title:  Delweddi
Sgwrs:Ysgol David Hughes, Porthaethwy

message: Pam fod gennym ni hyn fel "Ysgol David Hughes, Porthaethwy"? Oes angen gwahaniaethu? Dwi ddim yn gwybod am unrhyw ysgol arall o'r enw a does dim tudalen gwahaniaethu yma. Dwi'n cynnig ei symud i Ysgol David Hughes felly, oni bai bod rhywun yn gwybod am ryw ysgol arall. Anatiomaros 20:36, 24 Hydref 2010 (UTC)
thread_title: Enw
Sgwrs:Aberdyfi

message: Dwi newydd dynnu rhai brawddegau o'r adran am ddiwylliant a thraddodiadau. Barnau a sylwadau simplistig oedd y rhan fwyaf, yn fy marn i, ond rhyngddynt roedd sôn am Ŵyl y Golau, a allai fod o diddordeb, ond dwi'n methu dod o hyd i hysbysrwydd amdano ers 2008 - ydy o'n rhedeg o hyd? Ac hefyd, ble? Mae'n ymddangos nad yn Aberdyfi eithr ym Machynlleth 'roedd cyn hynny. Nain Nain Nain 08:37, 29 Hydref 2010 (UTC)
thread_title:  Gŵyl y Golau 

message: Dileodd y defnyddiwr anhysbys <144.124.41.68> y pwt o wybodaeth "(Saesneg: Aberdovey)" o'r erthygl, gan nodi: "'Aberdyfi' yw'r enw swyddogol yn y ddwy iaith." Yn gwmws. Dyna'r enw swyddogol. Ond nid dyna ddiwedd y stori. "Roma" yw enw swyddogol Rhufain, ond rydyn ni'n defnyddio'r olaf, er gwaethaf yr hyn y gallai rhywun o'r Eidal ei ddweud. Mae'r dref ei hun yn parhau i ddefnyddio "Aberdovey" yn ei deunydd hyrwyddo (gweler ei gwefan), yn amlwg oherwydd bod llawer o siaradwyr Saesneg yn dal i ddefnyddio'r ffurf honno. Nid ydym yn ei argymell, dim ond ei nodi fel ffaith hanesyddol. Rwy'n credu ei fod yn ateb pwrpas, felly rwyf wedi addasu'r geiriau ychydig a rhoi "Aberdovey" yn ôl. --Craigysgafn (sgwrs) 12:09, 22 Rhagfyr 2021 (UTC)
thread_title: Enw Saesneg
Sgwrs:Reiki

message: Rwy wedi adfer yr enw gwreiddiol gan adfer y ddolen ailgyfeirio, ac yn creu Reici yn dudalen ailgyfeirio yn ei le. Gweler Sgwrs:Reici. -- Xxglennxx (sgw. • cyf.) 19:26, 2 Tachwedd 2010 (UTC)
thread_title:  Symud yn ôl